Καθάρισε τον Γρηγοράκο... λόγω Κυριάκου η Φώφη | Πολιτική Ειδήσεις\nΓΡΑΦΕΙ: THETOC TEAM published 14 Ιαν. 16 (18:30)\nΜια μέρα μετά την εκλογή του Κυριάκου Μητσοτάκη στην εκλογή της ΝΔ, βουλευτής Λακωνίας είχε δηλώσει ότι υπάρχει ενδεχόμενο συμπόρευσης βουλευτών του Δημοκρατικής Συμπαράταξης με τη ΝΔ , ενώ σήμερα , επανήλθε με νέες δηλώσεις, βάλλοντας κατά της Φώφης Γεννηματά, παρά τις εξηγήσεις που είχε κληθει να δώσει.\n«Είναι σαφές ότι ο κ. Γρηγοράκος έχει κάνει την επιλογή του. Μπορεί να πάει όπου θέλει, όποτε θέλει. Εμείς δεν μπορούμε άλλο να παρακολουθούμε τις μεταμορφώσεις του από εβδομάδα σε εβδομάδα και από ημέρα σε ημέρα. Αρκετά πια» τονιζεται στην ανακοίνωση της Δημοκρατικής Συμπαράταξης.\nΟι βολές Γρηγοράκου κατά Γεννηματά\nΣήμερα σε δηλώσεις του στον ρ/σ. Παραπολιτικά, ο κ. Γρηγοράκος έβαλε ευθέως κατα της Φώφης Γεννηματά.


Το Σώμα της Πόλης/Urban Body (2011-2013)\n"Urban Body" was created during the implementation of the educational program "Education and Dance" / 2011-2013 (University of Thessaly-D.E.C.E., Scientific Coordinator Maria Tsouvala, A. Professor). During the programm, a group of female students attempted a kinesthetic approach to the space (historic buildings and importans locations) and memories of the city of Volos.\n"Το σώμα της πόλης" δημιουργήθηκε κατά τη διάρκεια της υλοποίησης του προγράμματος "Χορός και Εκπαίδευση" /2011-2013 (Π.Τ.Π.Ε. Πανεπιστημίου Θεσσαλίας-Επιστημονική Υπεύθυνος Μαρία Τσουβαλά, Επ. Καθηγήτρια).\nΔιαβάστε περισσότερα στο blog.


Λουτρό. Δημήτρης Β. Τριανταφυλλίδης\nΟ αφέντης ήταν ξαπλωμένος μπρούμυτα πάνω στο πάγκο και τα δύο κορίτσια – η Νατάσκα και η Μιλάσκα – γυμνά, στέκονταν από τις δύο πλευρές και, με τη σειρά χτυπούσαν με δύναμη με τα δεμάτια κλαδιών την καταϊδρωμένη, κόκκινη βελούδινη και ροδαλή πλάτη. Ο αφέντης μακαρίως είχε μισόκλειστα τα μάτια του, ενώ ταυτόχρονα φώναζε μετά από κάποιο δυνατό χτύπημα. Τελικά, τους έκανε νόημα να σταματήσουν και αφού ανασηκώθηκε με θόρυβο, κάθισε, απλώνοντας τα γυμνά του πόδια στο πάτωμα.\n«Φέρτε κβας!» - γρύλισε.\nΚβας, αναψυκτικό, σαν ελαφριά μπύρα, το οποίο παράγεται από βύνη.\nΓράμμα από τη Ρωσία #27. Σούζνταλ: όταν ο χρόνος παγώνει\tΓράμμα από τη Ρωσία # 29. Λιουμπέτς, ένα χωριό στην άκρη του ποταμιού


Μάιος τηλεδιασκέψεις | 3ο Νηπιαγωγείο Ρεθύμνου\n← ΜΕΝΟΥΜΕ ΣΠΙΤΙ Η’ Δραστηριότητα «Gustav Klimt o ζωγράφος του χρυσού χρώματος»\n«Εγγραφές μαθητών/τριών στα Νηπιαγωγεία για το σχολικό έτος 2020-2021». →\nΗ 2η online επικοινωνία μας με τα παιδιά και τους γονείς του Νηπιαγωγείου μας πραγματοποιήθηκε την Τετάρτη 20 Μαΐου 2020. Θέμα της τηλεδιάσκεψής μας ήταν ο ζωγράφος Henri Matisse με το έργο του δίνοντας ιδιαίτερη έμφαση στην τεχνική του κολλάζ. Παρουσιάσαμε το video παρουσίασης του ζωγράφου από το έργο eTwinning «Η παρέα των ζωγράφων η παλέτα των χρωμάτων» 2019-20 που συνεχίζεται και ολοκληρώνεται εξ’αποστάσεως.\nKατά τη διάρκεια της τηλεδιάσκεψης εκτός των άλλων ζητήθηκε από τα παιδιά να μαντέψουν τον τίτλο του έργου του Μatisse «Το σαλιγκάρι».Oι απαντήσεις των παιδιών στο παρακάτω συννεφόλεξο:\nΜετά την παρακολούθηση του βίντεο εξέφρασαν κα την γνώμη τους για τα έργα του ζωγράφου\nΤην Τετάρτη 13 Μάη επικοινωνήσαμε με τηλεδιάσκεψη -μέσω της πλατφόρμας Webex-εκπαιδευτικοί,μαθητές και γονείς . Μερικοί από εμάς «ειδωθήκαμε» και μιλήσαμε για πρώτη φορά μετά από 2 μήνες και νιώσαμε χαρά και συγκίνηση. Είπαμε τα νέα μας, στείλαμε φιλιά και χαιρετισμούς και εκφράσαμε την λαχτάρα μας να ξαναβρεθούμε όλοι μαζί στο νηπιαγωγείο μας!\nΣτην ερώτηση << Τί σας λείπει πιο πολύ από το σχολείο;>> τα παιδιά απάντησαν με χαρά :\nΜία λέξη για την τηλεδιάσκεψη μας από τα παιδιά\nPosted on 13 Μαΐου 2020 by 3ο ΝΗΠΙΑΓΩΓΕΙΟ ΡΕΘΥΜΝΟΥ\tκατηγορία: Χωρίς κατηγορία | Permalink\n1 σχόλιο στο “Μάιος τηλεδιασκέψεις”\nΟ/η Αγαθονίκη και Νίκη λέει:\n16 Μαΐου 2020 στις 20:43\nΜια υπέροχη κίνηση, που έφερε τα παιδιά κοντά στο σχολείο που τόσο τους έχει λείψει.. Ήταν μια πολύ όμορφη εμπειρία και μια ξεχωριστή παρεούλα!! Καλή συνέχεια…


Μικρά fitness tips - modus vivendi pilates\nΑν νομίζετε ότι μόνο και μόνο επειδή έχετε βάλει την άσκηση και τη γυμναστική στο καθημερινό σας πρόγραμμα είναι αρκετό για να βρείτε τη χαμένη σας φόρμα και να χάσετε τα περιττά κιλά,μάλλον θα πρέπει να αναθεωρήσετε. Υπάρχουν και μερικά μικρά μυστικά που θα σας βοηθήσουν να εκπληρώσετε τους στόχους σας και να αποκτήσετε ευρωστία και καλή διάθεση.\nΟρίστε μερικά fitness tips:\nΝα ξεκουράζεστε αρκετά. Δε χρειάζεται να το παρακάνουμε με τη γυμναστική, οι μύες θέλουν κι αυτοί να ξεκουραστούν. Αν επιθυμείτε να είστε active ακόμη τις μέρες που δε γυμνάζεστε μπορείτε να πάτε μια βόλτα ή ακόμη και να κάνετε διάφορες δουλειές στο σπίτι.\nΕστιάστε στην ποιότητα και όχι στην ποσότητα. Δεν είναι απαραίτητο να κάνετε εκατοντάδες επαναλήψεις σε κάμψεις ή ό,τι άλλο, εστιάστε στο να κάνετε τις ασκήσεις πιο αργά και πιο προσεκτικά και χωρίς να ‘κλέβετε’.\nΝα θέτετε ρεαλιστικούς στόχους. Δεν έχει κανένα νόημα να θέτετε στόχους, που είναι πολύ δύσκολο να πιάσετε. Κρατήστε ημερολόγιο με τους ρεαλιστικούς σας στόχους και αφοσιωθείτε για να τους κατακτήσετε.\nΜην ξεχνάτε να πίνετε πολύ νερό. Για ένα πιο υγιές σώμα, για καλύτερη αντοχή και σφρίγος, πίνετε τουλάχιστον μισό λίτρο νερό πριν και μετά την άσκησή σας και μην ξεχνάτε να έχετε ένα μπουκαλάκι πάντα μαζί σας στο γυμναστήριο. Προσπαθήστε, επίσης, να πίνετε νερό μόλις ξυπνάτε το πρωί και να έχετε πάντοτε στο γραφείο σας ένα ποτήρι νερό.\nΩραία tips τα οποία όλοι λίγο πολύ τα ξεχνάμε.Επίσης στο κομμάτι του stretching,καλό θα ήταν όποιος μπορούσε να έπαιρνε ένα μπαλάκι του τένις και να προσπαθούσε να χαλαρώσει κάποια σφιχτά σημεία,τα γνωστά trigger points.Ετσι θα γινόταν καλύτερη κυκλοφορία του αίματος στο συγκεκριμένο σημείο με αποτέλεσμα να νοιώσουμε καλύτερα


In the Hood: οι The Bakers κατεβαίνουν στις γειτονιές του κέντρου με νέο street concept\nΤα «ρουστίκ σνακ μπαρ» της γνωστής αλυσίδας αρτοποιείων είναι μια έξυπνη και άκρως επίκαιρη πρόταση σε φιλικό και grab-and-go περιτύλιγμα.\nPosted on Μάιος 28, 2020 , updated on Ιούνιος 1, 2020 by citytag\nΜε το χαιρετισμό «ΧΕΛΟΟΥ ΝΕΪΜΠΟΡ», σχηματισμένο με ψηφίδες στην είσοδο, σε υποδέχονται τα In the Hood για να φτιάξουν τον καφέ σου, να σου προσφέρουν παραδοσιακά προζυμένια ψωμιά γεμισμένα με φρέσκα υλικά αλλά και aperitivo για να χαλαρώσεις μετά τη δουλειά. Αυτοί οι δύο νέοι φιλικοί και οικείοι… «γείτονές» μας στο κέντρο, στο Σύνταγμα και στο Κολωνάκι, είναι τα πρώτα «ρουστίκ σνακ μπαρ» του καινούργιου concept που λανσάρουν οι The Bakers. Αφού διέδωσαν σε περιφερειακές γειτονιές της πόλης την τέχνη της χειροποίητης αρτοποιίας ως άξια μέλη δεύτερης γενιάς αρτοποιών από την Ήπειρο, οι The Bakers αποφάσισαν να κατέβουν και στις downtown γειτονιές.\nΣυνήθως σε ένα καινούργιο μαγαζί το πρώτο που κοιτάς είναι η διακόσμηση. Κι εδώ, σίγουρα θα παρατηρήσεις το ρουστίκ μινιμαλιστικό design με τις μαρμάρινες επιφάνειες, το δρύινο ξύλο, αλλά και μια νεο-αρχαϊκή «ζωφόρο», η οποία είναι εμπνευσμένη από εκείνη του Παρθενώνα και αποτελεί μια σύνθεση από εκμοντερνισμένες φιγούρες και μοτίβα που συμβολίζουν το θέρος. Μεγαλύτερη εντύπωση όμως θα σου κάνει ότι όλα τα προϊόντα, από τα soft cookies και τις σαλάτες μέχρι τους χυμούς και τα γεμιστά προζυμένια ψωμιά, είναι συσκευασμένα. Παρασκευάζονται από το ξημέρωμα στο εργαστήριο του μαγαζιού και τοποθετούνται ολόφρεσκα στις βιτρίνες, ενώ το μόνο που φτιάχνεται μπροστά σου είναι ο καφές από τους εξειδικευμένους baristas και τα κοκτέιλ. Όπως μας είπαν οι άνθρωποι του The Bakers, την ιδέα των συσκευασμένων προϊόντων για grab-and-go εξυπηρέτηση την είχαν πολύ πριν εμφανιστεί η πανδημία του κορονοϊού. Τώρα, που είναι εντελώς επίκαιρη η απαίτηση να έρχεται το φαγητό μας σε όσο το δυνατό λιγότερη επαφή με χέρια και με το περιβάλλον, η ιδέα αποδεικνύεται εκτός από πρακτική και προφητική.\nΣτα In the Hood, θα ξεκινήσεις τη μέρα σου με ένα freddo espresso από καφέ 100% Arabica, που θα συνοδεύσεις με κουλουράκι πολύσπορο με γκουακαμόλε και ντοματίνια, γιαούρτι με μέλι, βρώμη και αποξηραμένα φρούτα, ψωμάκι μάφιν βουτύρου με αυγό μάτι, αβοκάντο και ψητή γαλοπούλα, κουλουράκι Θεσσαλονίκης γεμιστό με χούμους και λιαστή ντομάτα, και soft cookies με βρώμη και κράνμπερι. Οι χυμοί είναι ψυχρής έκθλιψης και συνδυάζουν πράσινο μήλο, σπανάκι, σέλερι, λεμόνι και τζίντζερ ή παντζάρι, φράουλα, μύρτιλλο και λεμόνι.\nΑφού βρίσκεσαι σε μαγαζί των Bakers δεν γίνεται να μη δοκιμάσεις τα προζυμένια ψωμιά αργής ωρίμανσης, που γεμίζονται με ψίχα τόνου, φρέσκο κρεμμυδάκι, ντοματίνια, λεμόνι και κόλιανδρο, με προσούτο, φρέσκια μοτσαρέλα, ντομάτα, ρόκα και πέστο βασιλικού, ή με φιλέτο μπούτι κοτόπουλο, άϊσμπεργκ, γκουακαμόλε και κρέμα γιαούρτι. Μια ελαφριά πρόταση για μεσημεριανό είναι οι φαρφάλες με ψητό σολομό, sauce γιαουρτιού, άνηθο, και σχοινόπρασο, καθώς και τα βραστά ρεβίθια με γκουακαμόλε, ντοματίνια, κρεμμυδάκι φρέσκο, κόλιανδρο και sauce ταχινιού.\nΠερνώντας από τα In the Hood το απόγευμα, κάνε μια στάση για aperitivo στα όρθια: υπάρχει μπίρα βαρελίσια και οργανική από ελληνική μικροζυθοποιία, έξι ετικέτες κρασιού σε ποτήρι, αλλά και signature Spritz, Negroni και Gin & Tonic, τα οποία περιλαμβάνουν στην τιμή και ένα μικρό snack.\nΝίκης 16 & Απόλλωνος, Σύνταγμα / Αμερικής 16 & Βαλαωρίτου, Κολωνάκι\nThis entry was posted in Street food, Καφές. Bookmark the permalink.


Αυτός είναι ο νέος επικεφαλής του αθλητικού του ΣΚΑΪ - Fosonline\nΑυτός είναι ο νέος επικεφαλής του αθλητικού του ΣΚΑΪ\nΤετάρτη, 26 Σεπτεμβρίου 2018 11:08\nΟ δημοσιογράφος που πήρε μαζί του στο Φάληρο ο Νίκος Στραβελάκης\nΑπό το REAL FM θα συνεργάζονται πλέον στο ΣΚΑΪ και δη στον ΣΚΑΪ24, το νέο ενημερωτικό κανάλι του Γιάννη Αλαφούζου όπως αναφέρει σήμερα στη στήλη «Στα... μανταλάκια», στο ΦΩΣ, «ο ντελάλης».\nΠληροφορίες αναφέρουν ότι ο Παναγιώτης Περπερίδης αναλαμβάνει προϊστάμενος στο αθλητικό του ΣΚΑΪ. Αποτελεί προσωπική επιλογή του Νίκου Στραβελάκη καθώς συνεργάστηκαν μαζί στον REAL FM για μεγάλο χρονικό διάστημα.\nΔεδομένο πρέπει να θεωρείται ότι θα αποχωρήσει άμεσα από τον REAL FM.\nΌσον αφορά τον ΣΚΑΙ 24 καταβάλλονται προσπάθειες να λειτουργήσει το ταχύτερο δυνατό. Το εγχείρημα της δημιουργίας του θα αναλάβει από την 1η Σεπτεμβρίου ο Νίκος Στραβελάκης, στο πλαίσιο του σχεδιασμού που έχει από τους Γιάννη Αλαφούζο, τη διευθύνουσα σύμβουλο Εύη Κουτσαυτάκη και τον διευθυντή Ενημέρωσης Νίκο Φιλιππίδη. Οι τελευταίες πληροφορίες πάντως αναφέρουν ότι το νέο εγχείρημα δεν πρόκειται να έχει υλοποιηθεί πριν από τον Ιανουάριο του 2019 αν και προς στιγμή . είναι ασαφές πότε έχει προγραμματιστεί να είναι στον αέρα το νέο κανάλι του ομίλου.\nΠέρα από τον Παναγιώτη Περπερίδη δεν αποκλείεται να γίνουν κάποιες ακόμα κινήσεις στο αθλητικό τμήμα και ίσως αυτές να αφορούν εργαζόμενους στον REAL FM αν και σε αυτόν δεν έχουν μείνει αρκετοί αθλητικοί συντάκτες.\nΗ στελέχωση γενικότερα του δημοσιογραφικού δυναμικού θα συνεχιστεί καθώς ο Νίκος Στραβελάκης και τα υπόλοιπα στελέχη του σταθμού έχουν συνεχείς επαφές για το συγκεκριμένο θέμα.\nΟι περισσότεροι από τους δημοσιογράφους, ουσιαστικά θα εργάζονται τόσο στον ΣΚΑΪ όσο και στον ΣΚΑΪ 24 όταν αυτός βγει στον αέρα, ενώ κάποιοι από αυτούς θα απασχοληθούν και στο ραδιόφωνο.\nΚυριακή, 19/05/2019 21:14\nΔευτέρα, 13/05/2019 09:28\nOne TV: Η αρπαγή που ετοιμάζει ο Βαγγέλης Μαρινάκης\nΠαρασκευή, 19/04/2019 12:08\nΝέα «βόμβα» ετοιμάζει ο ΣΚΑΪ\nΤετάρτη, 10/04/2019 19:24\nΓια άλλα δυο χρόνια στον ΣΚΑΙ ο Σπύρος Παπαδόπουλος και το «Στην Υγειά μας ρε Παιδιά»\nΚυριακή, 31/03/2019 13:28\nΚουφόπουλος αντί Δαμιανού στον ΣΚΑΪ\nΚυριακή, 24/03/2019 19:04\nΜανωλάς: «Είμαι Ολυμπιακός και καλύτερος στο... μπάσκετ!»


26 Μαρτίου, 2020, 12:00 πμ\nΕίναι δύσκολο να γράψει κανείς ένα τέτοιο κείμενο. Στο σημερινό πλαίσιο, όπου ο κορωναϊός έχει καταστρέψει –ή απειλεί να το κάνει σύντομα– τις συνθήκες διαβίωσης πολλών από εμάς, το μόνο που θέλει κανείς είναι να βγει έξω και να πυρπολήσει τα πάντα, φορώντας μάσκα αν χρειαστεί. Του αξίζει. Εάν η οικονομία είναι ανώτερη από τη ζωή μας, είναι λογικό να αναβάλλουμε μέχρι την τελευταία στιγμή να λάβουμε μέτρα συγκράτησης του ιού, μέχρις ότου η πανδημία να είναι πλέον αναπόφευκτη.\n[Μεταφρασμένο από τις Εκδόσεις των Ξένων (fb σελίδα) και τα ισπανικά του κειμένου της Ομάδας Barbaria που δημοσιεύθηκε στις 23 Μαρτίου Πηγή: materialesxlaemancipacion.espivblogs.net]\nΑναμενόμενο είναι ότι, όταν η μετάδοση δεν μπορεί πλέον να σταματήσει και η παραγωγή και διανομή των αγαθών πρέπει να διαταραχθεί –κατά το ελάχιστο δυνατό–, εμείς θα είμαστε αυτοί που θα απολυθούν, αυτοί που θα αναγκαστούν να εργαστούν, να κλειστούν στις φυλακές και στα κέντρα κράτησης μεταναστών, αυτοί που θα πρέπει να επιλέξουν μεταξύ της ασθένειας και της μόλυνσης των αγαπημένων τους ή του θανάτου από πείνα σε καραντίνα. Σε όλα αυτά προστίθενται οι εθνικές ζητωκραυγές και η έκκληση για εθνική ενότητα, η κοινωνική πειθάρχηση ως μάντρα των δημίων, οι έπαινοι για τον καλό πολίτη ο οποίος σκύβει το κεφάλι και σωπαίνει. Το μόνο που θέλεις σε τέτοιες στιγμές είναι να καούν τα πάντα.\nΚι ο θυμός αυτός είναι απαραίτητος. Όμως επίσης είναι απαραίτητη και η καλή κατανόηση του γιατί συμβαίνουν όλ’ αυτά: καλύτερη κατανόηση για να αγωνιστούμε καλύτερα, για να καταπολεμήσουμε την ίδια τη ρίζα του προβλήματος. Έτσι ώστε, όταν τα πάντα εκραγούν και η ατομική οργή γίνει συλλογική δύναμη, να ξέρουμε πώς να χρησιμοποιήσουμε αυτόν τον θυμό, για να τελειώνουμε επιτέλους, χωρίς παραμύθια, χωρίς παρακάμψεις, με τούτη την κοινωνία της δυστυχίας.\nΟ ιός δεν είναι απλώς ένας ιός\nΕξαρχής, η σχέση του καπιταλισμού με τη φύση (ανθρώπινη και μη) υπήρξε η ιστορία μιας ατελείωτης καταστροφής. Αυτή είναι η λογική της κοινωνίας που οργανώνεται μέσω εμπορικών συναλλαγών. Είναι η υπαρξιακή συνθήκη του εμπορεύματος, όπου οι υλικές και φυσικές του πτυχές δεν έχουν σημασία, παρά μόνο η δυνατότητα απόκτησης κέρδους από αυτό. Σε μια εμπορευματική κοινωνία, όλα τα αγαθά του πλανήτη υποτάσσονται στη λειτουργία αυτής της τυφλής και αυτόματης μηχανής: η μη ανθρώπινη φύση δεν είναι παρά μια συνεχής ροή πρώτων υλών, ένα μέσο παραγωγής αγαθών, και η ανθρώπινη φύση είναι η πηγή της εργασίας που πρέπει να εκμεταλλευτεί για να βγάλει από τα χρήματα περισσότερα χρήματα. Καθετί υλικό, καθετί φυσικό, καθετί έμβιο είναι στην υπηρεσία της παραγωγής μιας κοινωνικής σχέσης –αξίας, χρήματος, κεφαλαίου– που έχει γίνει αυτόνομη και πρέπει διαρκώς να παραβιάζει τα όρια της ζωής.\nΑλλά ο καπιταλισμός είναι σύστημα γεμάτο αντιφάσεις. Κάθε φορά που προσπαθεί να τις ξεπεράσει, απλώς αναβάλλει και οξύνει την επόμενη κρίση. Η κοινωνική και υγειονομική κρίση που δημιουργείται από την επέκταση του κορωναϊού συμπυκνώνει όλες τις αντιφάσεις και εκφράζει τη σαπίλα των κοινωνικών σχέσεων που βασίζονται στην αξία, την ατομική ιδιοκτησία και το κράτος: Συμπυκνώνει την ιστορική τους εξάντληση.\nΚαθώς το σύστημα αυτό εξελίσσεται, ο ανταγωνισμός μεταξύ των καπιταλιστών οδηγεί στην τεχνολογική και επιστημονική ανάπτυξη και σε μια παραγωγή ολοένα και περισσότερο κοινωνική. Η παραγωγή εξαρτάται όλο και λιγότερο από το άτομο και όλο και περισσότερο από την κοινωνία. Εξαρτάται όλο και λιγότερο από την τοπική παραγωγή, που έχει ρίζες σε μια συγκεκριμένη περιοχή, και γίνεται ολοένα και πιο παγκόσμια. Εξαρτάται επίσης όλο και λιγότερο από την ατομική και άμεση προσπάθεια, και περισσότερο από τις γνώσεις που συσσωρεύονται σε όλη την ιστορία και εφαρμόζονται στην παραγωγή. Τα κάνει όλα αυτά, ωστόσο, διατηρώντας παράλληλα και τις δικές της ιδιαίτερες κατηγορίες: Παρ’ όλο που η παραγωγή είναι όλο και πιο κοινωνική, το προϊόν της εργασίας παραμένει ατομική ιδιοκτησία. Και όχι μόνον αυτό: το προϊόν της εργασίας είναι εμπόρευμα, δηλαδή ατομική ιδιοκτησία που προορίζεται για ανταλλαγή με άλλα εμπορεύματα. Η ανταλλαγή αυτή καθίσταται δυνατή από το γεγονός ότι και τα δύο προϊόντα περιέχουν την ίδια αξία, την ίδια ποσότητα αφηρημένης εργασίας. Αυτή η λογική, που διατρέχει τις βασικές κατηγορίες του κεφαλαίου, τίθεται υπό αμφισβήτηση από την ανάπτυξη του ίδιου του καπιταλισμού, ο οποίος μειώνει το ποσό της ζωντανής εργασίας που απαιτείται από κάθε αγαθό. Αυτοματοποίηση της παραγωγής, μείωση της εργασίας, απώλεια κερδών που οι καπιταλιστές μπορούν να αποκτήσουν από την εκμετάλλευση αυτής της εργασίας, όλα αυτά σημαίνουν, πολύ απλά, κρίση της αξίας.\nΑυτή η βαθιά αντίφαση ανάμεσα στην κοινωνική παραγωγή και την ιδιωτική οικειοποίηση γίνεται σαφέστερη σε μια σειρά άλλων παράγωγων αντιφάσεων. Μία από αυτές, που αναπτύξαμε εκτενέστερα παλαιότερα, αφορά τον ρόλο της γης στην αποδυνάμωση της αξίας ως κοινωνικής σχέσης. Η ανάπτυξη του Κεφαλαίου τείνει να δημιουργήσει ολοένα και μεγαλύτερη ζήτηση γης, γεγονός που προκαλεί ιστορικά την αύξηση της γαιοπροσόδου. Αυτό είναι λογικό: όσο αυξάνεται η παραγωγικότητα, τόσο περισσότερο μειώνεται η ποσότητα της αξίας ανά μονάδα προϊόντος και επομένως πρέπει να παραχθούν περισσότερα εμπορεύματα για να εξαχθούν τα ίδια κέρδη όπως και πριν. Καθώς υπάρχουν όλο και λιγότεροι εργαζόμενοι στο εργοστάσιο και περισσότερα ρομπότ, πρέπει να παραχθεί μεγαλύτερος όγκος πρώτων υλών και ενεργειακών πόρων. Η ζήτηση για γη, συνεπώς, αυξάνεται: η μεταλλευτική βιομηχανία, η αποδάσωση, η εντατική εξόρυξη ορυκτών καυσίμων είναι οι αναμενόμενες συνέπειες αυτής της δυναμικής. Από την άλλη πλευρά, η συγκέντρωση κεφαλαίου οδηγεί με τη σειρά της σε συγκεντρώσεις μεγάλων μαζών εργατικού δυναμικού στις πόλεις, γεγονός που ωθεί μονίμως στην αύξηση των τιμών στέγασης. Εξού και η επιδείνωση των συνθηκών διαβίωσης στις μητροπόλεις, ο υπερπληθυσμός, η ρύπανση, το ενοίκιο που τρώει όλο και μεγαλύτερο μέρος του μισθού, η εργάσιμη ημέρα που παρατείνεται απεριόριστα με τις μεταφορές.\nΗ γεωργία και η κτηνοτροφία βρίσκονται επικεφαλής του ανταγωνισμού με τους δύο μεγάλους ανταγωνιστές για τον έλεγχο της γης: τον τομέα που συνδέεται με το αστικό εισόδημα και εκείνον που συνδέεται με την εξόρυξη πρώτων υλών και την ενέργεια. Εάν οι αγροτικές ή κτηνοτροφικές δραστηριότητες βρίσκονται στα περίχωρα της πόλης, ίσως το αγροτεμάχιό τους να είναι πιο επικερδές για την κατασκευή ενός κτιρίου κατοικιών ή μίας βιομηχανικής ζώνης, επειδή μπορεί να εξυπηρετείται λόγω της εγγύτητάς του με τη μητρόπολη. Εάν είναι πιο απομακρυσμένες, αλλά το μερίδιο γης τους περιέχει χρήσιμα και υψηλής ζήτησης ορυκτά για την παραγωγή εμπορευμάτων ή, ακόμα χειρότερα, κάποιο απόθεμα υδρογονανθράκων, δεν θα μπορούν να πραγματοποιηθούν σε εκείνη τη γη που το κεφάλαιο χρησιμοποιεί για πιο επικερδείς σκοπούς (1). Αν θέλουν να παραμείνουν στη θέση τους και να συνεχίσουν να πληρώνουν το ενοίκιο, θα πρέπει να αυξήσουν την παραγωγικότητα, όπως κάνουν οι βιομηχανικοί καπιταλιστές. Έχουν επίσης το κίνητρο της αδιάλειπτης αύξησης των κατοίκων της μεγαλούπολης που πρέπει να θρέψουν. Η αγροβιομηχανία είναι η λογική συνέπεια αυτής της δυναμικής: Μόνον η αύξηση της παραγωγικότητας, η χρήση αυτόματων μηχανών, οι μονοκαλλιέργειες, η αυξανόμενη χρήση χημικών ουσιών –λιπασμάτων και φυτοφαρμάκων στη γεωργία, φαρμάκων για τα ζώα– ακόμη και η γενετική τροποποίηση φυτών και ζώων, μπορεί να παράγει αρκετό κέρδος σε ένα ευρύτερο πλαίσιο στο οποίο το ενοίκιο της γης αυξάνεται συνεχώς.\nΌλα αυτά είναι απαραίτητα για να αντιληφθούμε το πλαίσιο του συναγερμού της πανδημίας. Όπως εξηγούν πολύ καλά οι σύντροφοι της συλλογικότητας Chuang, ο κορωναϊός δεν είναι φυσικό γεγονός ξένο προς τις καπιταλιστικές σχέσεις. Επειδή δεν αφορά μόνο την παγκοσμιοποίηση, δηλαδή τις εκθετικές δυνατότητες εξάπλωσης ενός ιού. Ο ίδιος ο τρόπος με τον οποίο παράγεται το Κεφάλαιο ενθαρρύνει την εμφάνιση πανδημιών.\nΠρώτον, προκειμένου να καταστούν η γεωργία και η κτηνοτροφία πιο κερδοφόρες, είναι απαραίτητο να εφαρμοστούν πολύ πιο εντατικές, πολύ πιο επιθετικές για τον φυσικό μεταβολισμό μορφές παραγωγής. Το ότι στοιβάζονται πολλά μέλη του ίδιου είδους –χοίροι, για παράδειγμα, μία από τις πιθανές πηγές του COVID-19 και αποδεδειγμένα η πηγή της γρίπης Α (H1N1) που εμφανίστηκε το 2009 στις Ηνωμένες Πολιτείες– σε μεγάλες βιομηχανικές μονάδες, ο τρόπος ζωής τους, η τροφή τους και η μόνιμη χορήγηση φαρμάκων, όλ’ αυτά εξασθενούν το ανοσοποιητικό τους σύστημα. Δεν υπάρχει αντοχή στο μικρό οικοσύστημα που συγκροτεί ένας πολύ μεγάλος πληθυσμός του ίδιου είδους, ανοσολογικώς υπονομευμένος και στοιβαγμένος σε περιορισμένο χώρο. Επιπλέον, το οικοσύστημα αυτό αποτελεί πρόσφορο έδαφος για τη φυσική επιλογή των πιο μεταδοτικών και μολυσματικών ιών. Ακόμη περισσότερο, όταν ο εν λόγω πληθυσμός έχει υψηλό ποσοστό θνησιμότητας, όπως συμβαίνει στα σφαγεία, και με δεδομένο επίσης ότι η ταχύτητα με την οποία μπορεί να μεταδοθεί ο ιός καθορίζει τη δυνατότητα επιβίωσής του. Είναι θέμα χρόνου ένας από αυτούς τους ιούς να μεταδοθεί και να επιβιώσει σε ξενιστές άλλων ειδών: ένα ανθρώπινο ον για παράδειγμα.\nΤώρα ας υποθέσουμε ότι αυτό το ανθρώπινο ον είναι προλετάριος και ζει, όπως οι χοίροι στο παράδειγμά μας, σε ένα ανθυγιεινό σπίτι με την υπόλοιπη οικογένειά του, στοιβάζεται σε ένα τρένο ή ένα λεωφορείο για να πάει στη δουλειά όπου εν ώρα αιχμής δυσκολεύεται να αναπνεύσει, και έχει ανοσοποιητικό σύστημα εξασθενημένο από την κόπωση, την κακή ποιότητα τροφίμων, τη ρύπανση του αέρα και των υδάτων. Η συνεχής αύξηση των τιμών των κατοικιών και των μεταφορών, η ολοένα και πιο επισφαλής εργασία, η κακή διατροφή, με άλλα λόγια ο νόμος της αυξανόμενης δυστυχίας που προκαλεί το κεφάλαιο, καθιστούν το είδος μας ελάχιστα ανθεκτικό.\nΕπίσης, η αναζήτηση μεγαλύτερης κερδοφορίας και ανταγωνιστικότητας της αγροβιομηχανίας στην παγκόσμια αγορά έχει τις συνέπειές της στη διάδοση των επιδημιών. Για παράδειγμα, η επιδημία Ebola που εξαπλώθηκε σε ολόκληρη τη Δυτική Αφρική το 2014-2016, η οποία ακολούθησε την εισαγωγή μονοκαλλιέργειας για την παραγωγή φοινικέλαιου: ένα είδος φυτείας πολύ ελκυστικό για τις νυχτερίδες – την πηγή του στελέχους που προκάλεσε την επιδημία. Η αποψίλωση της ζούγκλας, χάρη όχι μόνο στην αγροβιομηχανική εκμετάλλευση αλλά και στην υλοτομία και τις μεγάλης κλίμακας εξορύξεις, αναγκάζει πολλά ζωικά είδη –και μερικούς ανθρώπινους πληθυσμούς– να προχωρήσουν βαθύτερα στη ζούγκλα ή να μετακινηθούν στις παρυφές της, εκθέτοντας τον εαυτό τους σε φορείς του ιού όπως νυχτερίδες (Ebola), κουνούπια (Zika) και άλλους φορείς των παθογόνων που προσαρμόζονται στις νέες συνθήκες που επιβάλλει η αγροβιομηχανία. Επιπλέον, η αποδάσωση μειώνει τη βιοποικιλότητα που καθιστά τη ζούγκλα εμπόδιο στις αλυσίδες μεταφοράς παθογόνων οργανισμών.\nΑν και η πιο πιθανή πηγή του κορωναϊού είναι το κυνήγι και η αγοραπωλησία άγριων ζώων στην αγορά Χουνάν της πόλης Γουχάν, αυτό δεν είναι ασύνδετο από τη διαδικασία που περιγράφεται παραπάνω. Καθώς η κτηνοτροφία και η βιομηχανική γεωργία εξαπλώνονται, ωθούν τους εμπόρους-κυνηγούς άγριας τροφής να διεισδύσουν βαθύτερα στη ζούγκλα για να εξασφαλίσουν τα εμπορεύματά τους, αυξάνοντας τις πιθανότητες μόλυνσης με νέους παθογόνους οργανισμούς και, ως εκ τούτου, τις πιθανότητες εξάπλωσής τους στις μεγάλες πόλεις.\nΟ βασιλιάς είναι γυμνός – τον αποκάλυψε ο κορωναϊός: Οι αντιφάσεις του κεφαλαίου φανερώνονται (και τις υφιστάμεθα) σε όλη τους τη βιαιότητα. Και ο καπιταλισμός είναι ανίκανος να διαχειριστεί την καταστροφή που προκύπτει από αυτές τις αντιφάσεις, επειδή μπορεί μόνο να τις αποφύγει προσωρινά, για να επανέλθουν δριμύτερες.\nΓια να διακρίνουμε αυτή τη δυναμική, εγγενή στην ιστορία του καπιταλισμού, ας στρέψουμε το βλέμμα μας στην τεχνολογία. Οι εφαρμογές της τεχνοεπιστημονικής γνώσης στην παραγωγή είναι ίσως το πιο κρίσιμο χαρακτηριστικό του συστήματος. Η τεχνολογία χρησιμοποιείται για την αύξηση της παραγωγικότητας, προκειμένου να αποκομίσει κέρδος άνω του εκάστοτε μέσου όρου, έτσι ώστε η εταιρεία που παράγει περισσότερα αγαθά από ό,τι οι ανταγωνιστές της στον ίδιο χρόνο εργασίας μπορεί να επιλέξει μεταξύ της ελαφράς μείωσης της τιμής των αγαθών για να κερδίσει μερίδιο στην αγορά ή της διατήρησης της τιμής για να κερδίσει λίγο περισσότερα χρήματα.\nΑναμφίβολα, μόλις οι ανταγωνιστές τους εφαρμόσουν παρόμοιες βελτιώσεις και όλοι έχουν το ίδιο επίπεδο παραγωγικότητας, οι καπιταλιστές θεωρούν ότι, αντί να αποκομίζουν κέρδη, έχουν ακόμα λιγότερα κέρδη από πριν, επειδή έχουν περισσότερα αγαθά για να διαθέσουν στην αγορά –αφού ο ανταγωνισμός μειώνει τις τιμές– και αναλογικά λιγότερους εργαζόμενους να εκμεταλλευτούν. Με άλλα λόγια, αυτό που είχε αρχικά παρουσιαστεί ως λύση, η εφαρμογή της τεχνολογίας για την αύξηση της παραγωγικότητας, γρήγορα έγινε το πρόβλημα. Αυτή είναι η εγγενής, δομική λογική του καπιταλισμού.\nΗ ανάπτυξη της ιατρικής και της φαρμακολογίας ακολουθεί την ίδια πορεία. Από τις απαρχές του, ο καπιταλισμός δεν μπορεί να αποφύγει να αρρωσταίνει τον πληθυσμό. Μπορεί μόνο να προσπαθήσει να αναπτύξει ιατρική και φαρμακολογική γνώση για να κατανοήσει και να ελέγξει τις παθολογίες που ευνοεί. Ωστόσο, στο βαθμό που οι συνθήκες που μας κάνουν άρρωστους δεν εξαφανίζονται, αλλά επιπλέον αυξάνονται με την ολοένα και εντεινόμενη κρίση αυτού του συστήματος, ο ρόλος της ιατρικής αντιστρέφεται και μπορεί να λειτουργήσει και ως καύσιμο για νέες ασθένειες. Η χρήση αντιβιοτικών, όχι μόνο στο ανθρώπινο είδος αλλά και στην κτηνοτροφία, ενθαρρύνει την αντοχή των βακτηρίων και την εμφάνιση στελεχών που είναι όλο και πιο δύσκολο να καταπολεμηθούν. Το ίδιο ισχύει και με τα αντιϊικά εμβόλια. Από τη μια πλευρά, τείνουν να εμφανίζονται καθυστερημένα και αναποτελεσματικά σε σχέση με την εμφάνιση των επιδημιών, δεδομένου ότι η ίδια η εμπορική λογική, τα διπλώματα ευρεσιτεχνίας, τα βιομηχανικά μυστικά και οι διαπραγματεύσεις των φαρμακευτικών εταιρειών με το κράτος καθυστερούν την άμεση εφαρμογή τους στον μολυσμένο πληθυσμό. Από την άλλη πλευρά, η φυσική επιλογή προετοιμάζει τους ιούς να ξεπεράσουν αυτά τα εμπόδια, ευνοώντας την εμφάνιση νέων στελεχών για τα οποία δεν υπάρχουν ακόμη εμβόλια. Το πρόβλημα, συνεπώς, δεν βρίσκεται στην ανάπτυξη ιατρικών και φαρμακολογικών γνώσεων, αλλά στο ότι όσο εξακολουθούν να κυριαρχούν κοινωνικές σχέσεις που παράγουν μονίμως ασθένειες και διευκολύνουν την ταχεία ανάπτυξή τους, η γνώση αυτή θα ενθαρρύνει μόνο την εμφάνιση ολοένα και πιο μεταδοτικών μολυσματικών ιικών στελεχών.\nΌπως ακριβώς με την τεχνολογική και ιατρική ανάπτυξη συγκαλύπτεται μια ισχυρή αντίφαση των καπιταλιστικών κοινωνικών σχέσεων, έτσι συγκαλύπτεται και η αντίφαση μεταξύ του εθνικού και του διεθνούς επιπέδου του ίδιου του κεφαλαίου.\nΟ καπιταλισμός γεννήθηκε με πραγματικά παγκόσμιο χαρακτήρα. Κατά τα τέλη του Μεσαίωνα αναπτύχθηκαν εμπορικά δίκτυα μεγάλων αποστάσεων, που μαζί με τη νέα ώθηση που πρόσφερε η κατάκτηση της αμερικανικής ηπείρου, επέτρεψαν τη συσσώρευση τεράστιας μάζας εμπορικού και τοκογλυφικού κεφαλαίου. Αυτό θα χρησίμευε ως εφαλτήριο για τις νέες σχέσεις που αναδύθηκαν με την προλεταριοποίηση της αγροτιάς και την επιβολή μισθωτής εργασίας στην Ευρώπη. Η πανούκλα που κατέστρεψε την ευρωπαϊκή ήπειρο τον 14ο αιώνα ήταν ακριβώς το αποτέλεσμα αυτής της παγκοσμιοποίησης του εμπορίου, αποτέλεσμα που έφεραν Ιταλοί έμποροι από την Κίνα. Λογικά, το ανοσοποιητικό σύστημα των πληθυσμών εκείνης της εποχής ήταν λιγότερο προετοιμασμένο να αντιμετωπίσει ασθένειες από άλλες περιοχές, και η εντατικοποίηση των δεσμών σε όλο τον κόσμο διευκόλυνε την επέκταση των επιδημιών σε τόση έκταση όση κάλυπταν τα εμπορικά δίκτυα. Χαρακτηριστικό παράδειγμα οι επιδημίες που έφεραν οι άποικοι και ξεπάστρεψαν την πλειοψηφία του ιθαγενούς πληθυσμού σε μεγάλο μέρος της Αμερικής.\nΑναμφίβολα, αυτά τα δίκτυα παγκόσμιου εμπορίου εξυπηρέτησαν, με τρόπο παράδοξο και αντιφατικό, τον σχηματισμό εθνικών αστικών τάξεων. Ο σχηματισμός αυτός ήταν παράλληλος με τη μακραίωνη προσπάθεια να δημιουργηθεί ενιαία εθνική αγορά, ενιαία εθνική γλώσσα, ένα μόνο κράτος – και μαζί με όλ’ αυτά δύο αιώνες, όπου ο ένας πόλεμος διαδεχόταν τον άλλον, σε βαθμό μάλιστα που δεν υπήρξε καιρός ειρήνης στην Ευρώπη κατά τον 16ο και τον 17ο αιώνα. Ο παγκόσμιος χαρακτήρας του κεφαλαίου είναι αδιαχώριστος από την ιστορική εμφάνιση του έθνους και συγχρόνως από τον ιμπεριαλιστικό ανταγωνισμό μεταξύ των εθνών.\nΑυτό το διπλό ταμπλό της μόνιμης αντίφασης, η σύσφιξη των δεσμών σε όλο τον κόσμο και οι εθνικές ρίζες του καπιταλισμού, εμφανίζεται σε όλη του τη μεγαλοπρέπεια στην παρούσα κατάσταση με τον κορωναϊό. Αφενός, η παγκοσμιοποίηση επιτρέπει σε παθογόνους παράγοντες διαφορετικής προέλευσης να μεταναστεύσουν από τις πιο απομονωμένες άγριες περιοχές σε πληθυσμιακά κέντρα σε όλο τον κόσμο. Έτσι, για παράδειγμα, ο ιός Zika ανιχνεύθηκε το 1947 στη ζούγκλα της Ουγκάντας, από όπου πήρε το όνομά του, αλλά δεν εξαπλώθηκε μέχρι να αναπτυχθεί η παγκόσμια αγορά αγροτικών προϊόντων και να γίνει η Ουγκάντα ένας από τους βασικούς κρίκους της. Έτσι ο Zika έφτασε στα βόρεια της Βραζιλίας το 2015, όπου τη διάδοσή του βοήθησε χωρίς αμφιβολία η μονοκαλλιέργεια σόγιας, βαμβακιού και καλαμποκιού. Τη διάδοση του ιού βοηθά, παρεμπιπτόντως, και η κλιματική αλλαγή, άλλη μια συνέπεια των καπιταλιστικών κοινωνικών σχέσεων: το κουνούπι που μεταφέρει τον Zika και τον δάγκειο πυρετό –το κουνούπι-τίγρης στις δύο παραλλαγές του, Aedes aegypti και Aedes albopictus– έχει ήδη φτάσει σε περιοχές όπως η Ισπανία λόγω της υπερθέρμανσης του πλανήτη. Επιπλέον, η διεθνοποίηση των καπιταλιστικών σχέσεων είναι εκθετική. Από την επιδημία του άλλου κορωναϊού, του SARS-CoV, από το 2002 έως το 2003 στην Κίνα και τη Νοτιοανατολική Ασία, ο αριθμός των πτήσεων από αυτές τις περιοχές σε ολόκληρο τον κόσμο έχει αυξηθεί δέκα φορές.\nΈτσι, ο καπιταλισμός προωθεί την εμφάνιση νέων παθογόνων παραγόντων και ο διεθνής χαρακτήρας του τους εξαπλώνει γρήγορα. Και όμως δεν είναι σε θέση να τους διαχειριστεί. Στον ιμπεριαλιστικό ανταγωνισμό μεταξύ των κυρίαρχων δυνάμεων, δεν υπάρχει περιθώριο για διεθνή συντονισμό, αυτό που θα απαιτούσαν οι παγκόσμιες κοινωνικές σχέσεις, και ακόμη λιγότερο για συντονισμό που ήδη απαιτεί αυτή η πανδημία. Ο εγγενώς εθνικός χαρακτήρας του κεφαλαίου, όσο παγκοσμιοποιημένος και να είναι, σημαίνει ότι τα εθνικά συμφέροντα στο πλαίσιο του ιμπεριαλιστικού ανταγωνισμού επικρατούν έναντι κάθε είδους διεθνούς αντίληψης για τον έλεγχο του ιού. Το ότι η Κίνα, η Ιταλία ή η Ισπανία καθυστέρησαν τη λήψη μέτρων έως την τελευταία στιγμή, όπως αργότερα και η Γαλλία, η Γερμανία ή οι Ηνωμένες Πολιτείες, οφείλεται ακριβώς στο ότι τα μέτρα που είναι απαραίτητα για την καταπολέμηση της πανδημίας συνίστανται στην καραντίνα των προσβεβλημένων και στη μερική διακοπή της παραγωγής και της διανομής αγαθών. Εν μέσω μιας οικονομικής κρίσης που μόλις ξέσπασε, εν μέσω ενός εμπορικού πολέμου μεταξύ Κίνας και Ηνωμένων Πολιτειών και κατά τη διάρκεια μιας βιομηχανικής ύφεσης εδώ και δύο χρόνια, η διακοπή της παραγωγής είναι ανεπίτρεπτη. Η λογική απόφαση των αξιωματούχων του κεφαλαίου ήταν να θυσιάσουν την υγεία και κάποιες ζωές από το μεταβλητό κεφάλαιο –ανθρώπινες υπάρξεις, προλετάριους– προκειμένου να αντισταθούν στην οικονομική πίεση λίγο περισσότερο και να διατηρήσουν την ανταγωνιστικότητά τους στην παγκόσμια αγορά. Το γεγονός ότι αυτό τελικά αποδείχθηκε όχι μόνο αναποτελεσματικό αλλά και αντιπαραγωγικό δεν ακυρώνει τη λογική της αρχικής αυτής απόφασης: δεν μπορούμε να περιμένουμε διεθνή φιλανθρωπία από μια εθνική αστική τάξη που ενδιαφέρεται μόνο για τα σκαμπανεβάσματα του δικού της ΑΕΠ. Τη φιλανθρωπία ας την αναλάβουν οι αγορεύσεις των εκπροσώπων των Ηνωμένων Εθνών.\nΚαι η μεγάλη αντίφαση που έχει αναδείξει ο κορωναϊός είναι αυτή του ΑΕΠ, του πλούτου που βασίζεται σε πλασματικό κεφάλαιο, μιας ύφεσης που συνεχώς αναβάλλεται χάρη στις ενέσεις ρευστότητας χωρίς κανένα υλικό υπόβαθρο στο παρόν.\nΟ κορωναϊός έχει δείξει ότι ο βασιλιάς είναι γυμνός και έχει αποδείξει ότι ποτέ δεν βγήκαμε πραγματικά από την κρίση του 2008. Η ελάχιστη ανάπτυξη, η επακόλουθη στασιμότητα και η βιομηχανική ύφεση των τελευταίων δέκα ετών δεν ήταν τίποτα περισσότερο από τη μόλις αντιληπτή απόκριση ενός σώματος σε κώμα, ενός σώματος που επιζούσε μόνον χάρη στη διαρκή δημιουργία πλασματικού κεφαλαίου. Όπως εξηγήσαμε προηγουμένως, ο καπιταλισμός βασίζεται στην εκμετάλλευση της αφηρημένης εργασίας, χωρίς την οποία δεν μπορεί να αποκομίσει κέρδη, αλλά την ίδια στιγμή, λόγω της ίδιας του της δυναμικής, ωθείται όλο και περισσότερο να ελαχιστοποιήσει την εργασία στην παραγωγική διαδικασία. Αυτή η πολύ ισχυρή αντίφαση, αυτή η διαρθρωτική αντίφαση που διαπερνά τις πιο θεμελιώδεις κατηγορίες του καπιταλισμού, δεν μπορεί να ξεπεραστεί παρά μόνο με τη μετάθεσή της για αργότερα (που χειροτερεύει τα πράγματα) μέσω της πίστωσης, δηλαδή με την προσδοκία πως η μηχανή θα συνεχίσει να τροφοδοτείται στο παρόν από τα μελλοντικά κέρδη. Οι εταιρείες της «πραγματικής οικονομίας» δεν έχουν άλλο τρόπο επιβίωσης παρά μόνο τη συνεχή φυγή προς τα εμπρός, την εξασφάλιση πίστωσης και τη διατήρηση των χρηματιστηριακών μετοχών σε υψηλές τιμές.\nΟ κορωναϊός δεν είναι η κρίση. Είναι απλά ο πυροκροτητής μιας δομικής αντίφασης που έχει αναδυθεί εδώ και δεκαετίες. Η λύση που έδωσαν οι κεντρικές τράπεζες των μεγάλων δυνάμεων για την κρίση του 2008 ήταν να συνεχίσουν τη φυγή προς τα εμπρός, χρησιμοποιώντας τα μόνα μέσα που διαθέτει σήμερα η αστική τάξη προκειμένου να αντιμετωπίσει την αποσύνθεση των ίδιων της των παραγωγικών σχέσεων: μαζικές εισροές ρευστότητας, δηλαδή φτηνή πίστωση βασισμένη σε πλασματικά κεφάλαια. Αυτό, βεβαίως, μόλις μετά δυσκολίας κατάφερε να διατηρήσει τη φούσκα, καθώς οι εταιρείες, ελλείψει πραγματικής κερδοφορίας, χρησιμοποίησαν τη ρευστότητα για να αγοράσουν τις δικές τους μετοχές προκειμένου να συνεχίσουν να δανείζονται. Έτσι, σήμερα το χρέος σε σχέση με το παγκόσμιο Ακαθάριστο Εγχώριο Προϊόν έχει αυξηθεί σχεδόν κατά το ένα τρίτο από το 2008. Ο κορωναϊός απλώς ήταν το χτύπημα που γκρέμισε ένα σπίτι από τραπουλόχαρτα.\nΑντίθετα με ό,τι διακηρύσσει η σοσιαλδημοκρατία, σύμφωνα με την οποία βρεθήκαμε σε αυτήν την κατάσταση επειδή ο νεοφιλελευθερισμός άνοιξε τον δρόμο για την απληστία των κερδοσκόπων της Wall Street, η έκδοση πλασματικού κεφαλαίου –δηλαδή πιστώσεων που βασίζονται σε μελλοντικά κέρδη τα οποία ποτέ δεν θα έρθουν– είναι το απαραίτητο μέσο τεχνητής αναπνοής ενός συστήματος βασισμένου στην εργασία. Ενός συστήματος όμως, το οποίο ταυτοχρόνως, εξαιτίας της ανάπτυξης εξαιρετικά υψηλής παραγωγικότητας, έχει όλο και λιγότερη ανάγκη την εργασία για να παράγει πλούτο. Όπως εξηγήσαμε προηγουμένως, ο καπιταλισμός αναπτύσσει μια κοινωνική παραγωγή που συγκρούεται άμεσα με την ατομική ιδιοκτησία στην οποία βασίζεται η ανταλλαγή εμπορευμάτων. Ποτέ δεν ήμασταν τόσο μοναδικοί όσο τώρα. Ποτέ δεν ήμασταν τόσο συνδεδεμένοι όσο τώρα. Ποτέ η ανθρωπιά δεν είχε εκτιμηθεί τόσο ως τέτοια, δεν είχε καταστεί τόσο αναγκαία σε όλον τον κόσμο, ανεξάρτητα από γλώσσες, πολιτισμούς και εθνικά εμπόδια. Και αναμφίβολα ο καπιταλισμός, ο οποίος έχει οικοδομήσει τον παγκόσμιο χαρακτήρα των ανθρώπινων σχέσεών μας, μπορεί να τον αντιμετωπίσει μόνον επιβεβαιώνοντας το έθνος και το εμπόρευμα και αρνούμενος την ανθρωπινότητά μας – μπορεί να προσεγγίσει τη συγκρότηση της ανθρώπινης κοινότητάς μας μόνον μέσω της λογικής της καταστροφής: της καταστροφής μας ως είδους.\nΕμείς και ο Hobbes\nΜια εβδομάδα πριν από τη συγγραφή αυτού του κειμένου, ανακοινώθηκε στην Ισπανία η κατάσταση συναγερμού, καραντίνας και απομόνωσης όλων μας, με εξαίρεση αυτούς που πρόκειται να πουλήσουμε την εργασιακή μας δύναμη. Παρόμοια μέτρα είχαν ληφθεί στην Κίνα και την Ιταλία και τώρα λαμβάνονται και στη Γαλλία. Μόνοι, στο σπίτι μας, σε απόσταση ενός μέτρου από κάθε άτομο που συναντάμε στο δρόμο – η πραγματικότητα της καπιταλιστικής κοινωνίας καθίσταται ορατή: Μπορούμε να συσχετιστούμε με τους άλλους μόνο ως εμπορεύματα, όχι ως άνθρωποι. Ίσως η πιο χαρακτηριστική εικόνα είναι αυτή που αποτυπώνουν φωτογραφίες και βίντεο που κυκλοφόρησαν στα κοινωνικά δίκτυα στην αρχή της απομόνωσης: χιλιάδες άνθρωποι συσσωρευμένοι σε βαγόνια τρένων και μετρό μετακινούνται προς την εργασία τους, ενώ τα πάρκα και οι δρόμοι είναι κλειστοί σε όποιον δεν μπορεί να επιδείξει στα αστυνομικά περίπολα ένα έγγραφο με μια καλή δικαιολογία. Είμαστε εργαζόμενοι, όχι άνθρωποι – το κράτος είναι πολύ σαφές.\nΣε αυτό το πλαίσιο, έχουμε δει να εμφανίζεται μια ψευδής διχοτόμηση με βάση τους δύο πόλους της καπιταλιστικής κοινωνίας: το κράτος και το άτομο. Πρώτα ήταν το άτομο, η μοριακή κοινωνική μονάδα του κεφαλαίου: Οι πρώτες φωνές που υψώθηκαν ενάντια στα μέτρα για την πανδημία ήταν του τύπου «ο σώζων εαυτόν σωθήτω», «ας σωθούν όσοι μπορούν» και «ας πεθάνουν οι γέροι», οι φωνές όσων κατηγορούσαν κάποιον επειδή έβηξε, επειδή έτρεξε, επειδή δούλεψε, επειδή δεν δούλεψε. Η πρώτη αντίδραση ήταν η αυθόρμητη ιδεολογία αυτής της κοινωνίας: Δεν μπορεί να ζητηθεί από μια κοινωνία που βασίζεται σε μεμονωμένα άτομα να μην ενεργούν ως τέτοια. Μπροστά στο χάος που επικράτησε στην κοινωνία, η εμφάνιση του κράτους προκάλεσε ανακούφιση. Κατάσταση συναγερμού, στρατιωτικοποίηση των δρόμων, έλεγχος των οδών επικοινωνίας και μεταφοράς, εκτός από αυτές που είναι απαραίτητες για την κυκλοφορία του εμπορεύματος – και ιδίως του εμπορεύματος εργασιακή δύναμη. Βλέποντας την αδυναμία του κόσμου να οργανωθεί συλλογικά ενώπιον της καταστροφής, το κράτος αποκαλύπτεται ως εργαλείο κοινωνικής διαχείρισης.\nΚαι δεν σταματάει εκεί. Μια κοινωνία απομονωμένων ατόμων χρειάζεται ένα κράτος για να την οργανώσει. Αλλά την οργανώνει αναπαράγοντας τις αιτίες της εξατομίκευσής μας: Αναπαράγει το κέρδος αντί για τη ζωή, το κεφάλαιο αντί για τις ανάγκες μας ως είδους. Επιστημονικά μοντέλα του Imperial College του Λονδίνου προβλέπουν 250.000 θανάτους στο Ηνωμένο Βασίλειο και έως 1,2 εκατομμύρια στις Ηνωμένες Πολιτείες. Οι προβλέψεις σε παγκόσμιο επίπεδο, αν η πανδημία επεκταθεί στις λιγότερο ανεπτυγμένες χώρες, με πολύ πιο επισφαλείς ιατρικές υποδομές, μιλούν για θανάτους πολλών εκατομμυρίων. Η επιδημία του κορωναϊού, ωστόσο, θα μπορούσε να είχε σταματήσει πολύ νωρίτερα. Αν τα κράτη που αποτέλεσαν το αρχικό επίκεντρο της πανδημίας είχαν ενεργήσει όπως έπρεπε: Αν για λίγες τουλάχιστον εβδομάδες είχαν βάλει τα κέρδη των επιχειρήσεων σε δεύτερη μοίρα, έναντι του κόστους εκατομμυρίων ζωών. Σε μια άλλη κοινωνία, που θα καθοριζόταν από τις ανάγκες μας, θα μπορούσαν να είχαν ληφθεί τα μέτρα χωρίς χρονοτριβή, θα μπορούσαν να ήταν ακριβή, προσαρμοσμένα στην κάθε περιοχή και με σύντομο χρονικό ορίζοντα. Αλλά αυτό δεν μπορεί να συμβεί στην κοινωνία που ζούμε.\nΟ κορωναϊός εκφράζει σε όλη τους την ωμότητα τις αντιφάσεις ενός συστήματος θανάτου. Από όλα αυτά που προσπαθήσαμε να περιγράψουμε εδώ, αυτό είναι το πιο σημαντικό: η αντιπαλότητα κεφαλαίου και ζωής. Αν ο καπιταλισμός αποσυντίθεται λόγω της ανικανότητάς του να αντιμετωπίσει τις δικές του αντιφάσεις, μόνο εμείς ως τάξη, ως διεθνής κοινότητα, ως είδος, μπορούμε να την τερματίσουμε. Δεν είναι θέμα πολιτισμού, συνείδησης, αλλά μια καθαρή υλική ανάγκη που μας ωθεί συλλογικά να αγωνιζόμαστε για τη ζωή, για τη ζωή μας μαζί, ενάντια στο κεφάλαιο.\nΚαι ο χρόνος για να γίνει αυτό, αν και είναι μόνο η αρχή, έχει ήδη αρχίσει να μετράει. Πολλοί από εμάς βρισκόμαστε ήδη σε καραντίνα, αλλά δεν είμαστε απομονωμένοι, ούτε μόνοι. Προετοιμαζόμαστε. Όπως και οι σύντροφοι που έχουν ξεσηκωθεί στην Ιταλία και την Κίνα, όπως εκείνοι που αγωνίζονται εδώ και αρκετό καιρό στο Ιράν, στη Χιλή ή στο Χονγκ Κονγκ, πηγαίνουμε προς τη ΖΩΗ. Ο καπιταλισμός πεθαίνει, αλλά μόνο ως διεθνής τάξη, ως είδος, ως ανθρώπινη κοινότητα, μπορούμε να τον θάψουμε. Η επιδημία του κορωναϊού έχει γκρεμίσει τον χάρτινο πύργο, έχει αποκαλύψει τη γύμνια του βασιλιά, αλλά μόνον εμείς μπορούμε να τον κάνουμε στάχτη.\n(1) Η αντικατάσταση των ορυκτών καυσίμων με ανανεώσιμες πηγές ενέργειας δεν λύει το πρόβλημα, το αντίθετο: οι ανανεώσιμες πηγές ενέργειας απαιτούν πολύ μεγαλύτερες επιφάνειες για να παράγουν χαμηλότερα επίπεδα ενέργειας.\nΟμάδα Barbaria – Μάρτιος 2020\n* Η εικόνα είναι της Sherry Millner\nΠροηγούμενο άρθρο Αισιοδοξία στην εποχή του φόβου. Του Δημοσθένη Δαγκλή\nΕπόμενο άρθρο Πανδημία στον καιρό του τέλους ( ; ) Του Δημοσθένη Παπαδάτου-Αναγνωστόπουλου\n11 Μαΐου, 2021, 12:53 μμ\n11 Μαΐου, 2021, 12:50 μμ\nΠανδημία στον καιρό του τέλους ( ; ) Του Δημοσθένη Παπαδάτου-Αναγνωστόπουλου


Στις 11 το πρωί η τελετή Καθαγιασμού των Υδάτων - Δημοκρατική της Ρόδου\nΣτις 11 το πρωί η τελετή Καθαγιασμού των Υδάτων\n6 Ιανουαρίου 2017 8:49 πμ | news room\nΌπως κάθε χρόνο έτσι και εφέτος θα αναβιώσει η τελετουργία του καθαγιασμού των υδάτων. Οκτώ άνδρες και μία γυναίκα δήλωσαν μέχρι χθες στο Κεντρικό Λιμεναρχείο Ρόδου συμμετοχή στο έθιμο της ανάσυρσης του Τιμίου Σταυρού από τα κρύα νερά της θάλασσας.\nΤσουρούτη Παντελή του Ιωάννη\nΚάβουρα Περικλή του Μιχαήλ\nΜαγκαφά Γεώργιο του Ηλία\nΚαραγιάννη Ελένη του Νικολάου\nΚαριοφυλλάκη Ευάγγελο του Αθανασίου\nΚελεπούρη Κώστα του Αθανασίου\nΡοδίτη Σταμάτη του Κωνσταντίνου\nΤσάταρο Νομικό του Μιχαήλ\nΒλάσση Κωνσταντίνο του Ναπολέοντος\nΣτις 11.00 σήμερα το πρωί θα γίνει, στον καθιερωμένο χώρο έξω από τον Ιερό Ναό του Ευαγγελισμού, ο καθαγιασμός των υδάτων, από τον μητροπολίτη Ρόδου κ. Κύριλλο ενώ θα προηγηθεί ο Μέγας Αγιασμός μέσα στον Ναό, περί ώραν 10.30. Στον Ιερό Ναό Αγίου Παντελεήμονος Παλιάς Πόλης θα πραγματοποιηθεί η τελετή ρίψης του Τιμίου Σταυρού στις 10.30 το πρωί.


Ο Σκωτσέζος Μάντεν διαιτητής του ντέρμπι ΠΑΟΚ - Άρης\nΟ 43χρονος ρέφερι ανήκει στην πρώτη κατηγορία της UEFA και έχει σημαντικές διεθνείς παραστάσεις\nΟ Σκωτσέζος Ρόμπερτ Μάντεν επελέγη από την ΚΕΔ ως διαιτητής του ντέρμπι της Κυριακής ανάμεσα στον ΠΑΟΚ και τον Άρη. Ο 43χρονος ρέφερι ανήκει στην πρώτη κατηγορία της UEFA και έχει σημαντικές διεθνείς παραστάσεις.\nΤο περασμένο καλοκαίρι διηύθυνε το Ολυμπιακός-Λουντογκόρετς 1-1, ενώ πέρσι ήταν μέλος του διαιτητικού τιμ στο ματς ΠΑΟΚ-Ομόνοια 1-1. Παλαιότερα είχε "σφυρίξει" στους αγώνες Ολυμπιακός-Μπασακσεχίρ 2-0, Μπενφίκα-ΑΕΚ 1-0 και Μίλαν-Ολυμπιακός 3-1. Βοηθοί του θα είναι οι συμπατριώτες του Ντέιβιντ Ρουμ, Ντέιβιντ ΜακΓκίτσι, 4ος ο Διαμαντόπουλος και στο VAR ο Πορτογάλος Μπρούνο Εστέβες, με τον Μπουξμπάουμ. Οι διαιτητές της αγωνιστικής αναλυτικά:\n19:30 Απόλλων-Λαμία: Σιδηρόπουλος (Κωσταράς, Λ. Δημητριάδης, 4ος Ευαγγέλου, VAR: Τζήλος, Χριστάκογλου)\n19:30 ΠΑΣ Γιάννινα-ΑΕΚ: Καραντώνης (Ψαρρής, Ι. Δημητριάδης, 4ος Αγγελάκης, VAR: Εστέβες, Τριανταφύλλου)\n15:00 Ολυμπιακός-Βόλος: Κουτσιαύτης (Πετρόπουλος, Σινιοράκης, 4ος Τσακαλίδης, VAR: Κουμπαράκης, Μεϊντάνας)\nΆρης: "Φωνάζουν" παρών για Τούμπα οι Γκαρσία, Λούμορ


Executive - Management (138) Customer Service (132) Marketing - Advertising (101) Secretarial (81) Engineering (65) Communication - PR (64) Legal (59) General Services (52) Restaurants - Food Service (44) Retail (44) Hospitality - Hotel (41) HORECA - Hotel-Restaurant-Cafe (38) Creative - Design (37) Transport - Logistics (34) Healthcare - Nursing (34) Science - Research (32) Education - Training (28) Skilled Labor (27) Installation - Maintenance - Repair (26) Human Resources (24) Pharmaceutical (23) Real Estate - Property (23) General Labor (22) Construction (21) Media - Journalism (21) Consulting (20) Other (18) Supermarkets (15) Shipping - Maritime (14) Architecture (13) Automotive (12) Manufacturing - Industrial (9) Security (9) Insurance (5) Domestic - Cleaning (5) Government - Public Sector (4) Casino (4) Veterinary - Animal Care (3) Beauty - Wellness (3) Travel - Tourism (3) Fitness - Sport - Leisure (2)\nNicosia (6) Limassol (4) Larnaca (3)\nDHL (CYPRUS) LTD Limassol, Cyprus\nΗ DHL είναι η κορυφαία εταιρεία υπηρεσιών Logistics στον κόσμο. Προσφέρουμε πάντα επαναστατικές λύσεις που διαμορφώνουν και απλοποιούν τον κόσμο των υπηρεσιών Logistics. Ως ένας από τους μεγαλύτερους και πλέον...\nΕΡΓΑΤΗΣ ΑΠΟΘΗΚΗΣ (ΞΗΡΗ, ΨΥΞΗ & ΚΑΤΑΨΥΞΗ) Η εταιρεία Iakovos Photiades Foodstuff Suppliers Ltd, πρωτοπόρος στον χώρο της εισαγωγής και διανομής τροφίμων ευρείας κατανάλωσης, αποκλειστικός προμηθευτής και διανομέας των...\nERMES GROUP Larnaca, Cyprus\nΤο Συγκρότημα Ermes, ο μεγαλύτερος και πιο πολυδιάστατος οργανισμός λιανικού εμπορίου στην Κύπρο και μέλος του Ομίλου CTC, αναζητεί δυναμικούς/ες και έμπειρους/ες επαγγελματίες για να στελεχώσουν τις θέσεις των Στοιβαδόρων στην Υπεραγορά SPAR στη Λάρνακα. ΚΥΡΙΑ ΚΑΘΗΚΟΝΤΑ ΚΑΙ ΕΥΘYNEΣ Τοποθέτηση των προϊόντων στα ράφια Ανεφοδιασμός ραφιών και συγύρισμα ραφιών με προϊόντα Συνεχή διαλογή των προϊόντων για διατήρηση άριστης προσφερόμενης ποιότητας Ετοιμασία παραγγελιών για κατ’ οίκον παραδόσεις ΑΠΑΙΤΟΥΜΕΝΑ ΠΡΟΣΟΝΤΑ Ευχάριστη προσωπικότητα Γνώση Ελληνικής γλώσσας Πάθος για ποιοτική υπεροχή και προσανατολισμός στη λεπτομέρεια Υψηλό αίσθημα ευθύνης Συνέπεια Επαγγελματική συμπεριφορά ΩΡΕΣ ΕΡΓΑΣΙΑΣ Οι ώρες εργασίας θα κατανέμονται σε πρωινά ή/και απογεύματα όπως το επιβάλλουν οι λειτουργικές ανάγκες του καταστήματος και κυρίως σε ώρες αιχμής κατά την απόλυτη διακριτική ευχέρεια της Εταιρείας. Προσφέρεται...\nE. Neophytou Trading & Co Ltd Nicosia, Cyprus\nΗ εταιρεία Ε. NEOPHYTOU TRADING που ασχολείται με την εισαγωγή, επεξεργασία πώληση και διανομή ξηρών καρπών και ξηρών φρούτων στην Κύπρο και στο εξωτερικό και κατέχει ηγετική θέση στην κυπριακή αγορά με συνολικό...\nBionic Electronics H.T. LTD Nicosia, Cyprus\nΚαθήκοντα: Παραλαβή προϊόντων από προμηθευτές. Φορτοεκφόρτωση προϊόντων. Τακτοποίηση προϊόντων στην αποθήκη. Τροφοδοσία καταστημάτων από κεντρική αποθήκη. Βοηθητικές εργασίες. Απαιτούμενα...\nΒοηθός Τμήματος Αγορών-Παραγγελιών\nLapieto Ltd Nicosia, Cyprus\nΗ εταιρεία μας που δραστηριοποιείται στον τομέα των φαρμάκων, ζητά Βοηθό Τμήματος Αγορών-Παραγγελιών. Καθήκοντα: Έλεγχος και προετοιμασία παραγγελιών Έκδοση τιμολογίων Έλεγχος παραλαβών...\nΗ εταιρεία Ανδρέας Ι. Κάννας & Υιοί Λτδ, αντιπρόσωποι και εισαγωγείς ανταλλακτικών αυτοκινήτων ζητά για άμεση πρόσληψη Κλητήρα για το κατάστημα στο Δάλι . Προσόντα Απόφοιτος Λυκείου Κάτοχος...\nΥπάλληλος για Διανομές Τροφίμων\nG.M BIO SUN LTD Limassol, Cyprus\nΑπό την εταιρεία G.M. Bio Sun LTD στη Λεμεσό που ασχολείται με εμπόριο βιολογικών προϊόντων ζητείται υπάλληλος για διανομές προϊόντων Παγκύπρια στους υφιστάμενους πελάτες της εταιρείας. Πλήρους...\nEurofreight Logistics Ltd. is one of the leading companies in Logistics, Supply Chain & Freight Forwarding in Cyprus offering transportation solutions in Cyprus and internationally. We are seeking to hire two hard-working individuals to work as Supply Chain Project Managers to build, plan, manage, implement and lead our projects on supply chain operations/activities in order to meet company targets for retention, growth and profitability and contribute to the executive management of the company. Key responsibilities and accountabilities - Plan, organize and direct the daily workflow of activities in the warehouse and distribution facilities of all the logistics projects. - Establish and maintain appropriate systems for measuring necessary aspects of department/project performance. - Analyse, recommend and implement plans to improve...


Η άνοδος Πελετίδη εφιάλτης του ΣΥΡΙΖΑ - Pelop.gr\nΗ άνοδος Πελετίδη εφιάλτης του ΣΥΡΙΖΑ\nΤο ανέβασμα των τόνων από πλευράς ΣΥΡΙΖΑ κατά Πελετίδη αποτυπώνει την ανασφάλεια του κυβερνώντος κόμματος.\nΑπό τη μια τα ανοιχτά μέτωπα που εκθέτουν το κόμμα στην κοινωνική βάση, από την άλλη η διαγραφόμενη απώλεια της πρωτοκαθεδρίας στον αντι-συστημικό πολιτικό λόγο, δεν μένουν περιθώρια για την κομματική ηγεσία.\nΠολλώ δε μάλλον, με τον Κ. Πελετίδη να αλωνίζει, κυριολεκτικά και μεταφορικά, στον τομέα των εντυπώσεων, με την περίφημη πορεία που «γράφει» επικοινωνιακά, σε κεντρικό επίπεδο, τραβώντας την πανελλήνια προσοχή.\nΗ αγωνία αυτή πυροδότησε και την επίθεση που έγινε κατά την κοινή παρουσία στην Πάτρα του γγ της ΚΕ του ΣΥΡΙΖΑ Παναγιώτη Ρήγα και της αναπλ. υπουργού Σίας Αναγνωστοπούλου στην Πάτρα, αλλά και τους βουλευτές Α. Ριζούλη και Κ. Σπαρτινό. Τον οποίο. σημειωτέον, ο ΣΥΡΙΖΑ διατηρεί ως επικεφαλής της ΡΑΠ στο συμβούλιο, έστω κι αν πρακτικά δεν έχει την ευχέρεια να ασκεί πρέσινγκ στον Δήμαρχο, λόγω των υποχρεώσεών του στην Αθήνα.\nΑπό την πλευρά της η κ. Αναγνωστοπούλου, εμφανώς ενοχλημένη για το γεγονός ότι ο κ. Πελετίδης επέλεξε αυτή την ώρα να ξεκινήσει την «πορεία ειρήνης» για την ανεργία, έριξε τις βολές της για την «Αριστερά που σκοτώνει τα λαϊκά στρώματα», αντί να δίνει υπεύθυνα την «εθνική μάχη» να κλείσει επιτυχώς η αξιλόγηση. Η «Αριστερά της ευθύνης» δηλαδή ο ΣΥΡΙΖΑ, απέναντι στο... ΚΚΕ.